शीर्षक: बर्नी सँडर्स यांची माघार, जो बायडेन होणार डेमोक्रॅटिक उमेदवार\nवरील काल्पनिक लेखाचे शीर्षक दिल्यास, लेखाची कल्पना करा.\n
खरं तर व्हरमाँटचे सिनेटर असलेले सँडर्स डेमोक्रॅटिक पक्षाकडून उमेदवारीच्या शर्यतीत सुरूवातीला आघाडीवर होते. विशेषतः तरुण मतदारांमध्ये ते खूप प्रसिद्ध असल्याचं दिसत होतं.

अगदी मायली सॉयरस, कार्डी बी, अरियाना ग्रांदे, मार्क रफालो अशा अनेक सेलिब्रिटीजनीही त्यांना पाठिंबा दिला होता.

अमेरिकेत राष्ट्राध्यक्षपदासाठी थेट उमेदवारी मिळत नाही, तर त्यासाठी पक्षांतर्गत निवडप्रक्रिया (प्रायमरी निवडणुक किंवा 'कॉकस') होते, जी एखाद्या मिनी निवडणुकीसारखी असते. 

यावेळी डेमोक्रॅटिक पक्षाकडून उमेदवारीच्या शर्यतीतून अनेकांनी माघार घेतल्यावर अखेर सँडर्स आणि बायडेन या दोघांमध्येच चुरस होती. 

पण गेल्या काही आठवड्यांमध्ये बायडेन यांनी सँडर्स यांच्यावर आघाडी घेतल्याचं दिसलं. त्याचदरम्यान कोरोना विषाणूची साथ पसरल्यानं दोन्ही उमेदवारांच्या प्रचारावर बंधनं आली. अनेक ठिकाणी प्रायमरी निवडणुका आणि बैठका पुढे ढकलण्यात आल्या. त्या पार्श्वभूमीवरच सँडर्स यांनी उमेदवारी मागे घेतली आहे.

78 वर्षीय सँडर्स गेले काही दिवस आपल्या समर्थकांना ऑनलाईन स्ट्रिमिंगद्वारा संबोधित करत होते आणि प्रचार करत होते. 

बुधवारी त्यांनी उमेदवारी जिंकण्यासाठी पुरेशी मतं मिळवण्याचा कुठला मार्ग दिसत नसल्याचं आपल्या समर्थकांना सांगितलं. 

सँडर्स हे आधी अपक्ष उमेदवार होते. पण त्यांनी यांनी 2016 साली डेमॅक्रॅटिक पक्षाकडून उमेदवारीसाठी अर्ज केला होता. त्या वर्षी डेमोक्रॅटिक पक्षाकडून उमेदवारीसाठी हिलरी क्लिंटन यांना टक्कर दिली होती.

यंदा सँडर्स यांनी आरोग्य सुविधा आणि उत्पन्नातली असमानता या गोष्टीना निवडणुकीत कळीचे मुद्दे बनवलं. तसंच सरकारी कॉलेजेसमध्ये विनामूल्य शिक्षण, श्रीमंतांवरील करात वाढ, किमान वेतनात वाढ अशी आश्वासनंही दिली. सँडर्स यांची विचारसरणी काहीशी डाव्या बाजूला झुकणारी असून, ते स्वतःला 'डेमोक्रॅटिक सोशलिस्ट' म्हणून घेतात.

न्यू हॅम्पशायर आणि नेव्हाडामधून समर्थन मिळाल्यावर सँडर्स यंदा उमेदवारीच्या शर्यतीत सर्वांत आघाडीवर होते. 

पण बायडेन यांनी टेक्सास, नॉर्थ कॅरोलिना, फ्लोरिडा, अरायझोना आणि इलिनॉय अशा महत्त्वाच्या राज्यांतून समर्थन मिळवलं. आफ्रिकन अमेरिकन मतदारांचा बायडेन यांना पाठिंबा मिळाला.   

77 वर्षांच्या बायडेन यांना आता डेमोक्रॅटिक पक्षाकडून राष्ट्राध्यक्षपदासाठी उमेदवारी मिळणं अपेक्षित आहे. ऑगस्टमध्ये पक्षाच्या महासभेत डेमोक्रॅटिक पक्षाकडून...